b'\n_START_ARTICLE_\nP\xc4\x97nemiund\xc4\x97\n_START_SECTION_\nIstorija\n_START_PARAGRAPH_\nAntrojo pasaulinio karo metu \xc4\x8dia buvo \xc4\xafkurtas poligonas, kuriame gamintos V-2 raketos, v\xc4\x97liau produkcija perkelta \xc4\xaf Nordhausen\xc4\x85. Kaimo prieplauka naudojosi laivai, kurie Baltijos j\xc5\xabroje surinkin\xc4\x97davo V-2 nuolau\xc5\xbeas. 1945 m. gegu\xc5\xbe\xc4\x97s 5 d. visa sala buvo u\xc5\xbeimta S\xc4\x85junginink\xc5\xb3. Duj\xc5\xb3 fabriko, kuriame buvo gaminamas suskystintas deguonis, griuv\xc4\x97siai yra i\xc5\xa1lik\xc4\x99 lig \xc5\xa1iol \xc5\xa1alia \xc4\xafva\xc5\xbeiavimo \xc4\xaf P\xc4\x97nemiund\xc4\x99._NEWLINE_Po karo gyvenviet\xc4\x97s uoste buvo \xc4\xafkurta soviet\xc5\xb3 karin\xc4\x97 j\xc5\xabr\xc5\xb3 baz\xc4\x97, 1952 m. perduota Ryt\xc5\xb3 Vokietijos ginkluotosioms paj\xc4\x97goms. I\xc5\xa1 prad\xc5\xbei\xc5\xb3 uosto infrastrukt\xc5\xabra naudojosi Ryt\xc5\xb3 Vokietijos vandens policija (seepolizei). 1956 m. gruod\xc5\xbeio 1 d. P\xc4\x97nemiund\xc4\x97je \xc4\xafkurta Ryt\xc5\xb3 Vokietijos laivyno pirmosios flotil\xc4\x97s b\xc5\xabstin\xc4\x97._NEWLINE_1992 m. atidarytas P\xc4\x97nemiund\xc4\x97s istorinis ir technikos informacinis centras, Antrojo pasaulinio karo muziejus, kuriame saugomas Europos pramon\xc4\x97s paveldas bei teritorija apie j\xc4\x97gain\xc4\x99, kurioje eksponuojamos V-1 ir V-2 raketos.'